หายใจไม่ค่อยโล่ง รู้สึกจมูกตัน ๆ เหมือนคัดจมูก ไม่มีไข้ ไม่มีน้ำมูก ไม่มีอาการเจ็บคอ อยากทราบว่าเป็นอะไรคะ
สวัสดีค่ะ อาการหายใจไม่ค่อยโล่ง รู้สึกจมูกตัน คัดจมูกนั้น อาจจะเกิดจากการมีภูมิแพ้ในจมูก การมีการอักเสบหรือติดเชื้อของโพรงจมูกไม่ว่าจะเป็นจากเชื้อไวรัสหรือแบคทีเรีย การมีริดสีดวงจมูกหรือสิ่งแปลกปลอมในจมูก เป็นต้นหากเป็นมาเรื้อรัง ไม่มีไข้ ไม่เจ็บคอ อาจนึกถึงอาการภูมิแพ้จมูก โดยอาการภูมิแพ้จมูกจะมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ไรฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกายร่วมด้วยได้เบื้องต้นงดกิจกรรมหรือสิ่งของใดๆที่กระตุ้นให้มีอาการ ซักผ้าปูที่นอนบ่อยๆ ไม่เอาสัตว์เลี้ยงเข้าไปไว้ในห้องนอน รับประทานยาแก้คัดจมูกได้หากมีอาการมาก และถ้าปรับพฤติกรรมหรือใช้ยาเบื้องต้นเองแล้วไม่ดีขึ้น ควรไปพบแพทย์